Alexz Johnson - Wikipedia, déi fräi Enzyklopedie

# Alexz Johnson

### Vu Wikipedia, der fräier Enzyklopedie.

D'Alexz Johnson

D'Alexzandra Spencer Johnson (* 4. November 1986 an New Westminster, Kanada; kuerz Alexz Johnson) ass eng kanadech Schauspillerin a Sängerin. D'Alexz ass besonnesch duerch hir Roll als Jude Harrison an Instant Star bekannt ginn.

## [Änneren] Biografie

D'Alexz Johnson ass de 4. November 1986 zu New Westminster, British Columbia (Kanada) gebuer. Hatt ass dat Sechst vun 10 Kanner vun der Famill Johnson. Eng vu senge Schwësteren ass Theaterschauspillerin an ee vun de Bridder Brendan ass Museker a schreift mam Alexz zesumme Lidder.

Schonn am Alter vun 3 Joer wollt Alexzandra fir seng Groussfamill sangen. Mat 7 krut hatt Gesangsunterrecht an huet mat sengem Jugendchouer u verschiddene Veranstaltungen deel geholl an hatt ass och solo an senger Schoul opgetrueden. Hatt huet bei villen Talentconcoure matgemaach an huet 1997 am Alter vun 11 Joer ee kanadeschen Nationalhymnencontest gewonnen. Nach am selweschte Joer ass hatt vun der Dageszeitung Vancouver Sun zur beschten Nationalhymnensängerin vum Joer ernannt ginn.

Doduerch fänkt Alexz Johnson och lo u mat schauspillern. Sou huet hatt verschiede Rollen a Werbespots kritt. Mat 13 Joer huet Alexz fir eng Roll an der Disney-Serie So Weird viergesprach, well si hunn, fir déi leschte Staffel, eng Schauspillerin gesicht déi och sange kann. Hatt huet d'Roll direkt kritt. Doduerch huet hatt vill Fans vir sech gewonnen, wéinst dem Gesang an der schauspillerescher Leeschtung.

Am Fréijoer 2004 hat Linda Schuyler während den Aarbechte fir Canadian Idol eng Idee, eng Fernsehserie ze produzeieren, dei dat postift an negatift vun der Karrière an vum Privatliewen vun engem Castingshowgewenner weist. Schuyler und Stephen Stohn hunn drei Wochen an Kanada no engem fir d'Haaptroll ze spillen, gesiicht. Do si si op Alexz Johnson komm, dat se ausgesiicht hunn, fir Jude Harrison an der neier Serie Instant Star ze spillen.

Während den Aarbechten un Instant Star huet Alexz sech entscheed fir d'Roll vum Julie Christenson am Film Final Destination 3 vierzespriechen.Um Dag vum Vierspriechen ass hatt mat engem ganz schwaarze Rockeroutfit ukomm(Alexz huet speider gesot et hätt schlecht Laun gehat). Castingdirektoren hunn entscheed, datt hatt perfekt fir d'Roll vum Erin Ulster ass, well dat ee Charakter mat emmer pessimistescher Astellung.

Am Moment hëlt Alexz Johnson e Solo-Album op, deen Enn 2007 erauskennt an dréint weider Instant Star-Folgen.

## [Änneren] Filmografie

       * 2000/01: So Weird (Serie)
       * seit 2004: Instant Star (Serie)
       * 2006: Final Destination 3

Vun "http://lb.wikipedia.org../../../a/l/e/Alexz_Johnson_fe22.html"

Kategorien: Schauspillerinnen | Gebuer 1986 | Sänger

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Español
- Français
- Italiano
- Polski
- Português